**Aika** Ke 20.3 2024 klo 17.09–18.46

**Paikka** Kauniaisten kirkko, yläkerran seurakuntasali

**Läsnä** Tapani Ala-Reinikka

Ville Aro

Maria Holkerinoja (varajäsen: Pirjo Heinojoki-Pellisen tilalla)

Ritva Kallio

Maritta Kirilä

Hannes Lampimäki (varajäsen: Laura Helistekankaan tilalla)

Ville Ojala

Tarmo Ojaluoma (varajäsen: Jaakko Nevanlinnan tilalla

poistui klo 18.19 kohdan 21 päätöksenteon

jälkeen)

Sirpa Salmelin (varajäsen: Jussi Seppälän tilalla)

Tuomo Ylhäisi

Mimosa Mäkinen, pj.

Degerman, Johanna, siht.

**Poissa** Nina Cross

Pirjo Heinojoki-Pellinen

Laura Helistekangas

Jaakko Nevanlinna

Anna Pesonen

Jussi Seppälä

**14**

**Kokouksen avaus**

Kirkkoherra, puheenjohtaja Mimosa Mäkinen avasi kokouksen.

**15**

**Laillisuus ja päätösvaltaisuus**

Kokouskutsu oli lähetty seurakuntaneuvoston jäsenille 15.3.2024. Kokous todettiin laillisesti koolle kutsutuksi ja päätösvaltaiseksi, koska jäsenistä oli läsnä 11/13. Tarkastettu pöytäkirja on yleisesti nähtävillä seurakunnan kotisivuilla 22.3.2024–12.4.2024 osoitteessa:

[www.kauniaistenseurakunta.fi/info-ja-asiointi/keskeiset-asiakirjat](http://www.kauniaistenseurakunta.fi/info-ja-asiointi/keskeiset-asiakirjat).

**16**

**Pöytäkirjan tarkastaminen**

Pöytäkirjan tarkastajiksi valittiin Maria Holkerinoja ja Maritta Kirilä. Pöytäkirjan tarkastus viimeistään 23.3.2024.

**17**

**Esityslista**

Asiat päätettiin käsitellä esityslistan mukaan.

**18**

**Ilmoitusasiat**

* Arkkipiispan video seurakunnan päättäjille
* Espoon hiippakunnan tuomiokapitulin hallintotiedote 15.2.2024   
  [*https://www.espoonhiippakunta.fi/paatoksenteko/tiedotteet/*](https://www.espoonhiippakunta.fi/paatoksenteko/tiedotteet/)
* Kirkkohallituksen yleiskirjeet

[*https://evl.fi/plus/paatoksenteko/kirkkohallitus/kirkkohallituksen-yleiskirjeet/*](https://evl.fi/plus/paatoksenteko/kirkkohallitus/kirkkohallituksen-yleiskirjeet/)

* Kirkon työmarkkinalaitoksen yleiskirjeet   
  <https://evl.fi/kirkontyomarkkinalaitos/ajankohtaista/yleiskirjeet/yleiskirjeet-2020->
* Kirkko ja kaupunki -median johtokunnan kokousten pöytäkirjat   
  [Dynasty tietopalvelu: Helsingin seurakuntayhtymä (oncloudos.com)](https://hsrky10fi.oncloudos.com/cgi/DREQUEST.PHP?page=meetings&id=78)
* Luottamushenkilöiden ja henkilökunnan yhteinen iltakoulu torstaina 18.4.2024 klo 17–20 peruttu, uusi aika torstaina 12.9.2024 klo 17–20
* Seurakuntayhtymän talouden ja hallinnon kehittämishankkeeseen liittyvä iltakoulu molempien seurakuntien seurakuntaneuvostoille to 4.4.2024 klo 17
* Kirkkoherra Mimosa Mäkinen valittu Espoon hiippakunnan pappisedustajaksi kirkolliskokoukseen ja hiippakuntavaltuustoon 2024–2028.
* Seurakuntatoimiston poikkeusaikataulu ja henkilökunnan työjärjestelyt
* Piispantarkastus: hallinnon ja talouden tarkastus (luottamushenkilöistä vain YKV:n puheenjohtaja Tapani Ala-Reinikka ja seurakuntaneuvoston varapuheenjohtaja Maritta Kirilä) 8.-9.4.2024

**Päätös: Seurakuntaneuvosto merkitsi ilmoitusasiat tiedoksi.**

**19**

**Kokouksen sihteerin valinta**

Kauniaisten suomalaisen seurakunnan hallintosäännön mukaan ”Kokouksen pöytäkirjaa pitää toimielimen tähän tehtävään valitsema sihteeri (Hallintosääntö 10 §). Seurakuntaneuvoston sihteerinä on tavallisesti toiminut seurakuntasihteeri Anna Kyyrö. Hän on toistaiseksi virkavapaalla, joten kirkkoherra esittää, että seurakuntaneuvosto valitsee kokouksen sihteeriksi Kauniaisten seurakuntayhtymän kirjanpitäjän Johanna Degermanin.

**LAVA:**

Tässä pykälässä käsitellyllä asialla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Kirkkoherran päätösesitys: Seurakuntaneuvosto päättää**

**• valita kokouksen sihteeriksi Kauniaisten seurakuntayhtymän kirjanpitäjän Johanna Degermanin.**

**• tarkastaa pöytäkirjan tämän päätöksen osalta kokouksessa.**

**Päätös: Esityksen mukaan. Tämä pöytäkirjan kohta tarkastettiin asian käsittelyn jälkeen ja se todettiin kokouksen kulun ja tehtyjen päätösten mukaiseksi.**

**20**

**Lausunto Kirkko ja kaupunki -median printtilehden vaihtoehdoista vuosille 2025–2026**

Kirkko ja kaupunki -median printtilehti ilmestyy vuonna 2024 Helsingissä 17 kertaa, Vantaalla 18 kertaa ja Espoossa ja Kauniaisissa 20 kertaa. Lehden painosopimus on voimassa vuoden 2025 loppuun, jakelusopimus vuoden 2026 loppuun ja sopimus toimitusjärjestelmästä vuoteen 2028. Jakelu- ja painokustannusten nousu ja seurakuntayhtymien taloudelliset resurssit ovat yhtälö, jota on hankala ratkaista. Kirkko ja kaupunki on tämän vuoksi joutunut sekä heikentämään painopaperin laatua, että harventamaan ilmestymistiheyttä Espoota ja Kauniaista lukuun ottamatta.

Median kuluvan vuoden budjetissa paino- ja jakelukulujen yhteenlaskettu osuus on 54 prosenttia. Samaan aikaan, ja osin samoista syistä, median yleinen kehitys kulkee kohti digitaalisempaa tulevaisuutta. Tämä vaatii jatkuvaa kehitystyötä ja työotetta, jossa videotuotannolla on yhä suurempi merkitys. Yhteisen mediatoimituksen työn, median kehittämisen ja median tuotantoon liittyvien sopimusten kannalta olisi hyvä, jos printtilehden numeromäärä olisi tiedossa edes kahdeksi vuodeksi eteenpäin. Tätä varten on mediatoimituksessa valmisteltu kolme vaihtoehtoa printtimedian lähivuosiksi. Päätoimittaja on valmistellut asiaa myös seurakuntayhtymien viestinnän johdon sekä yhtymän johtajien kanssa. Printtimedian ratkaisuilla on vaikutusta myös median tekeillä olevaan digistrategiaan, jota valmistellaan johtokunnan kevään kokouksiin. Kyse on siitä, minkä verran resursseja ohjataan mihinkin välineeseen.

Vaihtoehdot on tehty niin, että ne kattaisivat vuodet 2025 ja 2026 sekä erikseen päätettäessä vuoden 2027. Vaihtoehdot on esitelty alla:

**Vaihtoehdossa 1** printtilehtiä tehtäisiin ainakin vuodet 2025 ja 2026 nykytasolla eli 18 kertaa vuodessa. Jos sopimuskumppaneilla on mahdollisuus käyttää nykyistä selvästi enemmän rahaa, paluu 20 kertaan vuodessa on myös mahdollista.

Vaihtoehdon kustannusarvio, joka perustuu nykyiseen kustannustasoon, on kuitenkin laskettu 18 numeron mukaan. Huomioon on syytä ottaa myös varautuminen jakelun ja paperin hinnankorotuksiin sekä se, että digikehittämiseen on tässäkin vaihtoehdossa syytä varata lisärahaa. Tämä vaihtoehto on toiminnallisesti paras, mutta taloudellisesti vaaditaan lisäpanostuksia. Niiden määrä vaihtelee kaupungeittain, koska kaupungeissa ilmestyy kuluvana vuonna eri määrä lehtiä.

**Vaihtoehdossa 2** printtilehtiä tehtäisiin 16 numeroa vuodessa eli noin kolmen viikon välein. Kesällä olisi pidempi tauko. Tässä vaihtoehdossa painetulla lehdellä olisi edelleen mahdollisuus toimia myös tapahtumatiedottamisen välineenä, vaikka rivi-ilmoituksia jouduttaisiin hieman tiivistämään. Kahden printtilehden vähentäminen leikkaisi kustannuksia, joista merkittävä osa voitaisiin ohjata median digitaaliseen kehittämiseen. Jos sitten seuraavassa vaiheessa on tarvetta siirtyä kuukausittain ilmestyvään lehteen, muutos ei lukijoiden kannalta tapahtuisi kertarysäyksellä, vaan kuukausilehti ehdittäisiin suunnitella huolella ja digitaalinen media olisi vahvistunut. Ilmoitusmyyntiin muutos vaikuttaisi negatiivisesti.

**Vaihtoehdossa 3** siirryttäisiin kerran kuussa ilmestyvään lehteen. Tämä olisi iso muutos, joka vaatisi koko lehtikonseptin miettimistä uudelleen vielä asiakaslehtimäisemmäksi. Myös paperin laatua pitäisi parantaa. Iso kysymys on, millä tavalla näin harvoin ilmestyvä lehti palvelisi tapahtumatiedottamista ja miten muuttunut tilanne vaikuttaisi seurakuntien muuhun viestintään. Verkkomediaan pitäisi panostaa selkeästi nykyistä enemmän, myös markkinointiin verkossa, johon mediatoimituksella ei nyt ole taloudellisia resursseja. Ilmoitusmyynti vähenisi puoleen. Painokustannukset pienentyisivät, todennäköisesti

myös jakelun kustannukset. Viime mainittuun liittyy kuitenkin olennaisia epävarmuustekijöitä, sillä jakelun volyymilla on merkitystä hintoihin. Tähän vaihtoehtoon voisi olla järkevintä siirtyä siirtymäkauden ja kunnollisen valmistelun kautta, jotta myös todelliset kustannukset saadaan selville. Tässä vaihtoehdossa

henkilöstökulut pienenisivät, vaikka kaikkia muutaman vuoden sisällä luonnollisen

poistuman kautta vapautuvia paikkoja ei voida jättää täyttämättä. Toimitus tarvitsee uutta osaamista.

Kirkko ja kaupunki -median johtokunta on kokouksessaan 6.2.2024 päättänyt pyytää lausuntoa sopijaosapuolilta **(liite 3).**

Kirkko ja kaupunki on Kauniaisten suomalaisen seurakunnan toiminnan ja strategian näkökulmasta erittäin tärkeä väline tavoittaa seurakuntalaisia. Kotiin tuleva printtilehti tuo kirkon ja seurakunnan myös heidän luo, jotka eivät osallistu kirkon toimintaan. Säännölliseen toimintaan osallistuva joukko on koko jäsenmäärään suhteutettuna pieni, joten Kirkko ja kaupunki on kaikkien seurakuntalaisten tavoittamisen näkökulmasta todella tärkeä toiminto. Pienenä seurakuntana Kauniaisten suomalaisella seurakunnalla ei olisi resursseja tehdä vastaavanlaista kirkollista mediaa ja viestintää omin voimin.

Säännöllisesti ilmestyvä Kirkko ja kaupunki palvelee myös seurakunnan tapahtumien tiedottamista ja heitä, jotka osallistuvat seurakunnan toimintaan. Kauniaisten osuus on osa Espoon paikallisnumeroa. Monet Kauniaisten suomalaisen seurakunnan toimintaan osallistuvat asuvat Espoon ja Kauniaisten rajalla. Toiminnan näkökulmasta olisi perusteltua, että Kauniaisten suomalainen seurakunta olisi mukana vuosina 2025–2026 samassa suhteessa kuin Espoon seurakuntayhtymä julkaisee Kirkko ja kaupungin numeroita. Näin seurakuntaneuvosto on jo aiemmin linjannut myös vuoden 2024 osalta. Kustannusvaikuttimet eri painosmäärän välillä eivät ole niin merkittävät, että seurakunnan olisi välttämätöntä säästää numeroiden julkaisemisessa. Tästä syystä kirkkoherra esittää, että Kauniaisten suomalainen seurakunta liittyy lausunnossaan Espoon seurakuntayhtymän lausunnon linjaan ja seurakuntaneuvosto päättää Kauniaisten suomalaisen seurakunnan lausuntona seuraavaa:

Kauniaisten suomalainen seurakunta pitää tärkeänä sekä riittävää printtilehtien määrää että panostusta digitaalisen median kehittämiseen. Siksi paras lopputulos saavutettaisiin mielestämme yhdistelmällä vaihtoehdoista 1 ja 2. Näkemyksemme mukaan printtilehtiä pitäisi tehdä vähintään 18 kertaa vuodessa vuosina 2025–2026 ja samalla osoittaa myös varoja digitaaliseen kehittämiseen.

Kauniaisten suomalaisen seurakunnan osalta tahtotilana on edelleen liittyä samaan painosmäärään kuin Espoon seurakuntayhtymä. Ensisijainen toiveemme on vähintään 18 numeroa vuosina 2025–2026 tai saman verran numeroita, mitä Espoon seurakuntayhtymä päättää julkaista. Samalla haluamme turvata digitaalisen kehittämisen, ja siksi Kauniaisten suomalaisen seurakunnan panostus digikehittämiseen voi olla samalla tasolla kuin vaihtoehdossa 2, jos muiden sopijaosapuolten panostus on sen mukainen.

**LAVA:**

Tässä pykälässä käsitellyllä asialla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Kirkkoherran päätösesitys:**

**Seurakuntaneuvosto päättää**

* **että Kauniaisten suomalaisen seurakunnan lausunto Kirkko ja kaupunki   
  -median printtinumeroita koskevaan pyyntöön on seuraava:**

***Kauniaisten suomalainen seurakunta pitää tärkeänä sekä riittävää printtilehtien määrää että panostusta digitaalisen median kehittämiseen. Siksi paras lopputulos saavutettaisiin mielestämme yhdistelmällä vaihtoehdoista 1 ja 2. Näkemyksemme mukaan printtilehtiä pitäisi tehdä vähintään 18 kertaa vuodessa vuosina 2025–2026 ja samalla osoittaa myös varoja digitaaliseen kehittämiseen.***

***Kauniaisten suomalaisen seurakunnan osalta tahtotilana on edelleen liittyä samaan painosmäärään kuin Espoon seurakuntayhtymä. Ensisijainen toiveemme on vähintään 18 numeroa vuosina 2025–2026 tai saman verran numeroita, mitä Espoon seurakuntayhtymä päättää julkaista. Samalla haluamme turvata digitaalisen kehittämisen, ja siksi Kauniaisten suomalaisen seurakunnan panostus digikehittämiseen voi olla samalla tasolla kuin vaihtoehdossa 2, jos muiden sopijaosapuolten panostus on sen mukainen.***

* **tarkastaa pöytäkirjan tämän pykälän osalta kokouksessa.**

**Päätös: Esityksen mukaan. Tämä pöytäkirjan kohta tarkastettiin asian käsittelyn jälkeen ja se todettiin kokouksen kulun ja tehtyjen päätösten mukaiseksi.**

**21**

**Kauniaisten suomalaisen seurakunnan vuoden 2023 vuosikertomuksen hyväksyminen**

Vuotta 2023 voisi kuvailla seurakunnan arkeen palautumisen vuodeksi. Edeltävät vuodet olivat koronapandemian ja Kauniaisten kirkon korjaustoimien vuoksi tuoneet monenlaisia muutoksia seurakunnan elämään ja toimintaan. Vuoden 2023 talous- ja toimintasuunnitteluun lähdettiinkin niiden jäljiltä odottavista tunnelmista. Tavoitteena ja toiveena oli päästä toteuttamaan seurakunnan toimintaa täysipainoisesti pitkän muutosjakson jälkeen.

Uuden valtuustokauden alkaminen vuoden 2022 seurakuntavaalien jälkeen merkitsi myös yhteistyön aloittamista uusien luottamushenkilöiden kanssa. Uusien luottamushenkilöiden perehdyttäminen ja perehtyminen valtuustokauden alkaessa oli vuoden 2023 tärkeimpiä painopisteitä. Luottamushenkilöiden ja henkilökunnan sujuva yhteistyö on keskeinen tavoite hyvän hallinnon ja toimivan seurakuntaelämän näkökulmasta. Tavoitteena oli luoda sellaiset työskentelyn rakenteet ja toimintatavat, joiden varassa yhteistyötä voidaan jatkuvasti kehittää.

Seurakunnan jäsenkehityksen kannalta vuosi 2023 toi maltillisten kasvun vuosien jälkeen laskusuunnan: seurakunnan jäsenmäärä laski 114 hengellä. Seurakunnan väkiluku (= läsnä olevat jäsenet) oli vuoden viimeisenä päivänä 4245 henkeä. Kastettujen, kuolleiden, kirkkoon liittyvien ja kirkosta eronneiden lukumäärien osalta ei tapahtunut kovin merkittävää muutosta aiempiin vuosiin verrattuna.

Talouden osalta Kauniaisten suomalaisen seurakunnan vuosi 2023 oli tuloksen kannalta huomattavasti ennakoitua parempi, sillä vuosikate toteutui 252 213,58 € ylijäämäisenä. Merkittävimmät tulosta selittävät tekijät ovat ennakoitua huomattavasti paremmat verotulot, toteutuneet kulusäästöt, sekä säästöt henkilöstökuluissa. Tulokseen vaikuttavat erityisesti verotulojen merkittävä kehitys (Kauniaisten suomalainen seurakunta sai kirkollisverotuloja ja valtionrahoitusta yhteensä 1 024 792,35 €, eli 208 768,35 € budjetoitua enemmän). Pitkällä tähtäimellä verotulojen lasku on siitä huolimatta todennäköistä. Jäsenmäärä ei kasva samalla vauhdilla kuin kaupungin väkimäärä.

Seurakunnan vuosikertomus 2023 pitää sisällään laajemman katsauksen seurakunnan toiminnan näkökulmasta. Toiminnan arvioinnin lisäksi vuosikertomus pureutuu jäsenmäärän kehityksen ja talouden tunnuslukuihin.

Esityslistan liitteenä on ehdotus seurakunnan vuoden 2023 vuosikertomukseksi **(liite 1**). Taustaksi ja tiedoksi myös Kauniaisten seurakuntayhtymän tasekirja vuoden 2023 osalta **(liite 2).** Kirkkoherra ja talouspäällikkö esittelevät vuosikertomusta ja keskeisiä talouden lukuja kokouksessa.

**LAVA:**

Tässä pykälässä käsitellyllä asialla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Kirkkoherran päätösesitys:**

**Seurakuntaneuvosto päättää**

**• että ylijäämä 252 213,58 € kirjataan tilikauden yli-/alijäämätilille yhteisen kirkkovaltuuston vahvistettua seurakuntayhtymän vuoden 2023 tilinpäätöksen.**

**• hyväksyä vuosikertomuksen ja antaa päätöksen ja vuosikertomuksen tiedoksi yhteiselle kirkkoneuvostolle.**

**• tarkastaa pöytäkirjan tämän päätöksen osalta kokouksessa.**

**Päätös: Esityksen mukaan. Tämä pöytäkirjan kohta tarkastettiin asian käsittelyn jälkeen ja se todettiin kokouksen kulun ja tehtyjen päätösten mukaiseksi.**

**22**

**Henkilöstöasia**

**23**

**Henkilöstöasia**

**24**

**Henkilöstöasia**

**25**

**Kirkkoherran päätösluettelo 14.2.–20.3.2024 (liite 7)**

**Kirkkoherran päätösesitys:**

**Seurakuntaneuvosto merkitsee päätöspöytäkirjan tiedoksi.**

**Päätös: Esityksen mukaan.**

**26**

**Mahdolliset muut asiat**

Ei ollut.

**27  
Seuraavat kokoukset**

Seuraava kokous on Kauniaisten kirkolla keskiviikkona 8.5.2024 klo 17.

Kesäkuun kokous (alustavasti kappalaisen vaali) on Kauniaisten kirkolla torstaina 13.6.2024 klo 17.

**28**

**Kokouksen päättäminen**

Puheenjohtaja päätti kokouksen ja antoi valitusosoituksen. Pöytäkirjaan liitetään KL 12 luvun mukainen valitusosoitus oikaisuvaatimusohjeineen.

Kauniaisten suomalaisen seurakunnan seurakuntaneuvoston puolesta

Kauniaisissa 20.3.2024

Mimosa Mäkinen Johanna Degerman

puheenjohtaja sihteeri

Pöytäkirja on tarkastettu ja hyväksytty.

Valittuina tarkastamaan edellä olevan pöytäkirjan olemme suorittamassamme tarkastuksessa todenneet sen kokouksen kulun mukaiseksi ja yhtäpitäväksi kokouksessa tehtyjen päätösten kanssa. Pöytäkirja on allekirjoitettu sähköisesti.

Maria Holkerinoja Maritta Kirilä

**LIITETÄÄN PÖYTÄKIRJAAN**

**OIKAISUVAATIMUSOHJEET JA VALITUSOSOITUS**

**Kauniaisten suomalainen seurakunta**

**seurakuntaneuvosto 20.3.2024** ja valitusosoituksen antamista koskeva pöytäkirjan pykälänumero

14-28

**1 MUUTOKSENHAKUKIELLOT**

**Valmistelua ja täytäntöönpanoa koskevat muutoksenhakukiellot**

Seuraavista päätöksistä ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa. Julkisista hankinnoista ja käyttöoikeussopimuksista annetun lain (1397/2016, hankintalaki) 146 §:n 2 momentin 1 kohdan mukaan hankintalain mukaista valitusta ei voi tehdä päätöksestä tai muusta ratkaisusta, joka koskee yksinomaan hankintamenettelyn valmistelua.

**Pöytäkirjan pykälät:** 14, 18, 19, 20-21, 22

**Oikaisuvaatimusoikeudesta aiheutuva valituskielto**

Koska päätöksestä voidaan tehdä kirkkolain 12 luvun 1 §:n 1 momentin mukaan kirjallinen oikaisuvaatimus, seuraaviin päätöksiin ei saa hakea muutosta valittamalla:

**Pöytäkirjan pykälät**: 15-17 ja 25

**Erikseen säädetyt muutoksenhakukiellot**

1. Viranhaltija ei saa valittamalla hakea muutosta lain evankelis-luterilaisen kirkon viranhaltijasta (viranhaltijalaki) 73 §:n mukaan viranomaisen päätökseen evankelis-luterilaisen kirkon virkaehtosopimuksista annetun lain 2 §:ssä tarkoitetussa asiassa eikä saattaa sitä oikaisuvaatimuksin tai hallintoriita-asiana ratkaistavaksi, jos hänellä taikka viranhaltijayhdistyksellä on oikeus panna asia vireille työtuomioistuimessa. Mitä tässä momentissa säädetään, sovelletaan vain viranhaltijaan, joka on jäsenenä sellaisessa viranhaltijayhdistyksessä, jolla on oikeus panna asia vireille työtuomioistuimessa, tai sen alayhdistyksessä.

2. Muutosta ei saa erikseen hakea oikaisuvaatimuksella tai kirkollisvalituksella päätökseen, joka koskee viranhaltijalain 62 §:n 4 momentissa tarkoitettua väliaikaista virantoimituksesta pidättämistä.

3. Seurakunnan jäsenellä ei ole oikeutta tehdä oikaisuvaatimusta tai valitusta kirkkolain 12 luvun 5 §:n 1 momentin mukaan kirkkoneuvoston tai seurakuntaneuvoston päätöksestä, jos se koskee toiseen henkilöön kohdistuvaa diakoniaa, kristillistä kasvatusta tai opetusta.

4. Valittamalla ei saa hakea muutosta oikeudenkäynnistä hallintoasioissa annetun lain 2 luvun 6 §:n 2 momentin mukaan päätökseen, joka koskee vain asian valmistelua tai täytäntöönpanoa. Valittamalla ei myöskään saa hakea muutosta hallinnon sisäiseen määräykseen, joka koskee tehtävän tai muun toimenpiteen suorittamista.

5. Muun lainsäädännön mukaan päätökseen ei saa hakea muutosta valittamalla.

**Pöytäkirjan pykälät ja valituskieltojen perusteet:**

**Hankintoja koskevat muutoksenhakukiellot**

Hankintaa koskevista päätöksistä ei kirkkolain 12 luvun 8 §:n 2 momentin nojalla saa tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Asia kuuluu markkinaoikeuden toimivaltaan, jos hankinnan arvo ylittää hankintalain 25 §:n mukaisen kynnysarvon. Kansalliset kynnysarvot ilman arvonlisäveroa laskettuna ovat:

– 60 000 € (tavarat ja palvelut sekä suunnittelukilpailut);

– 150 000 € (rakennusurakat);

– 400 000 € (hankintalain liitteen E 1–4 kohdassa tarkoitetut sosiaali- ja terveyspalvelut);

– 300 000 € (hankintalain liitteen E 5–15 kohdassa tarkoitetut muut erityiset palvelut) ja

– 500 000 € (käyttöoikeussopimukset).

**Pöytäkirjan pykälät:**

**2 OIKAISUVAATIMUSOHJEET**

**Oikaisuvaatimusviranomainen ja -aika**

Seuraaviin päätöksiin tyytymätön voi tehdä kirjallisen oikaisuvaatimuksen

Viranomainen, jolle oikaisuvaatimus tehdään ja yhteystiedot:

Kauniaisten suomalaisen seurakunnan **seurakuntaneuvosto**

Käyntiosoite: Kavallintie 3, 02700 Kauniainen

Postiosoite: PL 4, 02701 Kauniainen

Sähköposti: [kauniaisten.suom.srk@evl.fi](mailto:kauniaisten.suom.srk@evl.fi)

**Pöytäkirjan pykälät**: 81-83, 86-88 ja 90

Oikaisuvaatimus on tehtävä **14 päivän kuluessa** siitä, kun asianosainen on saanut tiedon päätöksestä. Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon seitsemäntenä päivänä siitä, kun pöytäkirja on julkaistu yleisessä tietoverkossa. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

Oikaisuvaatimuksen voi omalla vastuullaan lähettää postitse, lähetin välityksellä tai sähköisesti. Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

**Oikaisuvaatimuksen sisältö**

Oikaisuvaatimuksesta on käytävä ilmi:

– oikaisuvaatimuksen tekijän nimi ja tarvittavat yhteystiedot asian hoitamiseksi

– tiedot oikaisuvaatimuksen kohteena olevasta päätöksestä

– millaista oikaisua päätökseen vaaditaan

– millä perusteilla oikaisua päätökseen vaaditaan.

**3 HANKINTAOIKAISU**

**Hankintaoikaisun tekeminen**

Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi tehdä hankintayksikölle kirjallisen hankintaoikaisun (hankintalaki 132–135 §). Hankintaoikaisu toimitetaan hankintayksikölle.

**Hankintayksikkö:**

Käyntiosoite:

Postiosoite:

Sähköposti:

Hankintaoikaisu on tehtävä **14 päivän kuluessa** siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta. Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Hankintaoikaisun on oltava perillä oikaisuvaatimusajan viimeisenä päivänä ennen viraston aukioloajan päättymistä. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa hankintaoikaisun tehdä ensimmäisenä arkipäivänä sen jälkeen. Hankintaoikaisun voi omalla vastuullaan lähettää postitse, lähetin välityksellä tai sähköisesti.

**Hankintaoikaisun sisältö**

Hankintaoikaisusta on käytävä ilmi:

– oikaisua vaativan nimi sekä tarvittavat yhteystiedot asian hoitamiseksi

– tiedot hankintaoikaisun kohteena olevasta päätöksestä

– millaista oikaisua päätökseen vaaditaan

– millä perusteilla oikaisua päätökseen vaaditaan.

Hankintaoikaisuun on liitettävä asiakirjat, joihin vaatimuksen tekijä vetoaa, jolleivat ne jo ole hankintayksikön hallussa.

**4 VALITUSOSOITUS**

**a) Kirkollis- ja hallintovalitukset**

Seuraaviin päätöksiin voidaan hakea muutosta kirjallisella valituksella.

**Valitusviranomainen ja yhteystiedot:**

**Helsingin hallinto-oikeus**

Käyntiosoite: Radanrakentajantie 5, 00520 HELSINKI

Postiosoite: Radanrakentajantie 5, 00520 HELSINKI

Sähköposti: helsinki.hao@oikeus.fi

Valituksen voi tehdä myös hallinto- ja erityistuomioistuinten asiointipalvelussa osoitteessa

https://asiointi.oikeus.fi/hallintotuomioistuimet

**Kirkollisvalitus, pöytäkirjan pykälät:**

**Hallintovalitus, pöytäkirjan pykälät:**

Valitusaika on **30 päivää** päätöksen tiedoksisaannista.

**Muutoksenhakuajan laskeminen**

Valitusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon seitsemäntenä päivänä siitä, kun pöytäkirja on julkaistu yleisessä tietoverkossa. Jos muutoksenhakuajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa valituksen tehdä ensimmäisenä arkipäivänä sen jälkeen.

**b) Valitus markkinaoikeuteen**

Valitus on tehtävä kirjallisesti **14 päivän kuluessa** siitä, kun ehdokas tai tarjoaja on saanut tiedon hankintaa koskevasta päätöksestä valitusosoituksineen. Valitusaika lasketaan päätöksen tiedoksisaannista tiedoksisaantipäivää lukuun ottamatta.

Jos hankintayksikkö on tehnyt hankintapäätöksen jälkeen hankinta- tai käyttöoikeussopimuksen hankintalain 130 §:n 1 tai 3 kohdan nojalla noudattamatta odotusaikaa, valitus on tehtävä 30 päivän kuluessa siitä, kun tarjoaja on saanut tiedon päätöksestä valitusosoituksineen.

Valitus markkinaoikeudelle on tehtävä viimeistään kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.

Ehdokkaan tai tarjoajan katsotaan saaneen päätöksestä oheisasiakirjoineen tiedon seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Hankinta-asiaan muutosta hakevan on lisäksi kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikön ilmoittamaan osoitteeseen viimeistään silloin, kun hankintaa koskeva valitus toimitetaan markkinaoikeuteen. Hankintayksikön yhteystiedot ovat edellä hankintaoikaisua koskevassa kohdassa.

Markkinaoikeuden käsiteltäväksi valituksella voidaan saattaa hankintalaissa tarkoitettu hankintayksikön päätös tai hankintayksikön muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee 1) yksinomaan hankintamenettelyn valmistelua, 2) sitä, että hankintasopimusta ei jaeta osiin hankintalain 75 §:n nojalla tai 3) sitä, että hankintalain 93 §:ssä tarkoitetun kokonaistaloudellisen edullisuuden perusteena käytetään yksinomaan halvinta hintaa tai kustannuksia. Asia voidaan saattaa markkinaoikeuden käsiteltäväksi, jos hankinnan arvo ylittää hankintalain 25 §:n mukaisen kynnysarvon.

**Markkinaoikeuden yhteystiedot**

Valitus on toimitettava markkinaoikeudelle osoitettuna osoitteeseen:

Postiosoite: **Radanrakentajantie 5, 00520 HELSINKI**

Käyntiosoite: **Tuomioistuimet-talo. Radanrakentajantie 5, 00520 Helsinki**

Puhelinvaihde: 029 56 43300

Faksi: 029 56 43314

Sähköpostiosoite: **markkinaoikeus@oikeus.fi**

Valituksen voi tehdä myös hallinto- ja erityistuomioistuinten asiointipalvelussa osoitteessa

https://asiointi.oikeus.fi/hallintotuomioistuimet

**5 VALITUKSEN SISÄLTÖ JA LIITTEET, VALITUSASIAKIRJOJEN TOIMITTAMINEN JA OIKEUDENKÄYNTIMAKSU**

**Valituksen sisältö**

Valituksessa on ilmoitettava:

– valittajan nimi ja yhteystiedot

– postiosoite ja mahdollinen muu osoite, johon oikeudenkäyntiin liittyvät asiakirjat voidaan lähettää

– sähköpostiosoite, jos valitusviranomaisen päätös voidaan antaa tiedoksi sähköisenä viestinä

– päätös, johon haetaan muutosta

– miltä kohdin päätökseen haetaan muutosta ja mitä muutoksia siihen vaaditaan tehtäväksi

– vaatimusten perustelut

– mihin valitusoikeus perustuu, jos valituksen kohteena oleva päätös ei kohdistu valittajaan.

Jos valittajan puhevaltaa käyttää hänen laillinen edustajansa tai asiamiehensä, myös tämän yhteystiedot on ilmoitettava. Yhteystietojen muutoksesta on valituksen vireillä ollessa ilmoitettava viipymättä valitusviranomaiselle.

**Valituksen liitteet**

Valitukseen on liitettävä:

– valituksen kohteena oleva päätös valitusosoituksineen

– selvitys siitä, milloin valittaja on saanut päätöksensä tiedoksi, tai muu selvitys valitusajan alkamisen ajankohdasta

– asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.

Asiamiehen on esitettävä valtakirja. Jollei valitusviranomainen toisin määrää, valtakirjaa ei kuitenkaan tarvitse esittää oikeudenkäynnistä hallintoasioissa annetun lain 32 §:ssä tarkoitetuissa tilanteissa.

**Valitusasiakirjojen toimittaminen**

Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä. Jos vireillepanon viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa markkinaoikeudelle ensimmäisenä arkipäivänä sen jälkeen. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

**Oikeudenkäyntimaksu**

Tuomioistuinmaksulain (1455/2015) 2 §:n nojalla muutoksenhakijalta peritään oikeudenkäyntimaksu, jollei lain 4, 5, 7, 8 tai 9 §:stä muuta johdu. Tuomioistuinmaksulain 2 §:ssä säädettyjen maksujen tarkistamisesta annetun oikeusministeriön asetuksen (1122/2021) 1 §:n mukaan oikeudenkäyntimaksu hallinto-oikeudessa on 270 € ja markkinaoikeudessa 2 120 €. Käsittelymaksu markkinaoikeudessa on kuitenkin 4 240 €, jos hankinnan arvo on vähintään 1 miljoonaa euroa ja 6350€, jos hankinnan arvo on vähintään 10 miljoonaa euroa. Ajantasainentieto oikeudenkäyntimaksuista löytyy täältä: Maksut-Tuomioistuinlaitos (oikeus.fi)

**Yksityiskohtainen valitusosoitus liitetään pöytäkirjanotteeseen.**

**Liitetään pöytäkirjaan**